★ नासिकाग्र-दृष्टि में दृष्टिको नासिका के अग्र भाग पर केन्द्रित करते हैं। जब आप सड़क पर भ्रमण कर रहे हों, तब भी नासिकाग्र-दृष्टि रखें । भगवान् कृष्ण ने गीता के छठवें अध्याय के श्लोक १३ में इसका वर्णन इस प्रकार किया है : “सम्प्रेक्ष्य नासिकाग्रम्”–चारों तरफ न देखते हुए, मात्र नासिका के अग्रभाग पर एकटक स्थिर दृष्टि से देखें । यह अभ्यास मन को स्थिर करता है तथा धारणा-शक्ति का विकास करता है।